ג'אנג יופיי

ג'אנג יופיי (בסינית מפושטת: 张雨霏; בפין-יין: Zhāng Yǔfēi; נולדה ב-19 באפריל 1998) היא שחיינית סינית, האלופה האולימפית (טוקיו 2020) במשחים ל-200 מטר פרפר ול-4x200 מטר חופשי, סגנית האלופה האולימפית ואלופת העולם (פוקואוקה 2023) במשחה ל-100 מטר פרפר.

ביוגרפיה

2015
באליפות העולם שנערכה בקאזאן, רוסיה בתחילת אוגוסט 2015 היא זכתה בשתי מדליות ארד במשחה ל-200 מטר פרפר ובמשחה שליחות 4x200 מטר חופשי בתוצאה של 2:06.51 דקות, נצומי הושי מיפן (2:05.56 דקות) וקמיל אדמס מארצות הברית (2:06.40 דקות).

2016
באליפות העולם בבריכת 25 מטר שנערכה בוינדזור, אונטריו, קנדה בדצמבר 2016 היא זכתה במדליית ארד במשחה ל-200 מטר פרפר בתוצאה של 2:05.10 דקות, אחרי קטינקה הוסו מהונגריה (2:02.15 דקות) וקלסי וורל מארצות הברית (2:02.89 דקות).

2017
באליפות העולם שנערכה בבודפשט, הונגריה ביולי 2017 היא זכתה במדליית ארד במשחה שליחים 4x100 מטר מעורב משולב ביחד עם קנדה בתוצאה של 3:41.25 דקות, אחרי ארצות הברית שקבעה שיא עולם חדש של 3:38.56 דקות ואוסטרליה (3:41.21 דקות). נוסף לכך, היא סיימה במקום חמישי במשחה ל-200 מטר פרפר בתוצאה של 2:07.06 דקות ובמקום שמיני במשחה ל-100 מטר פרפר בתוצאה של 57.51 שניות.

2018
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר 2018 היא זכתה במדליית כסף במשחה שליחות 4x100 מטר מעורב בתוצאה של 3:48.80 דקות, אחרי ארצות הברית שקבעה שיא אליפות 3:45.58 דקות ולפני איטליה (3:51.38 דקות).

2019
באליפות העולם שנערכה בקוואנגג'ו, קוריאה הדרומית ביולי 2019 היא סיימה במקום 14 במשחה ל-100 מטר פרפר בתוצאה של 57.93 שניות ובמקום 26 במשחה ל-200 מטר פרפר בתוצאה של 2:14.20 דקות ובמקום חמישי במשחה שליחות 4x100 מטר מעורב בתוצאה של 3:57.11 דקות, כשחיינית שלישית היא שחתה ב"זינוק שליחות" את סגנון הפרפר בתוצאה של 56.44 שניות.

2021

אלופה אולימפית
באולימפיאדת טוקיו זכתה ב-3 מלדיות, 2 זהב ו-1 כסף. מדליות זהב במשחה ל-200 מטר פרפר בשיא אולימפי חדש של 2:03.86 דקות, לפני רגן סמית' (2:05.30 דקות) והאלי פליקינר (2:05.65 דקות), שתיהן מארצות הברית ובמשחה שליחות 4x200 מטר חופשי ביחד עם יאנג ג'ונשואן, טאנג מוהאן ולי בינגג'יה בשיא עולם חדש של 7:40.33 דקות, לפני ארצות הברית (7:40.73 דקות) ואוסטרליה (7:41.29 דקות), שאף הן שיפרו את שיא העולם. מדליית כסף במשחה ל-100 מטר פרפר בתוצאה של 55.64 שניות, אחרי מרגרט מקניל מקנדה (55.59 שניות) ולפני אמה מקיאן מאוסטרליה (55.72 שניות).

2022
באליפות העולם שנערכה בבודפשט ביוני 2022 היא זכתה ב-3 מדליות ארד, במשחה ל-50 מטר פרפר בתוצאה של 25.32 שניות, אחרי שרה שסטרם משוודיה (24.95 שניות) ומלני הניק מצרפת (25.31 שניות), במשחה ל-100 מטר פרפר בתוצאה של 56.41 שניות, אחרי טורי הסק מארצות הברית (55.64 שניות) ומארי ואטל מצרפת (56.14 שניות) ובמשחה ל-200 מטר פרפר בתוצאה של 2:06.32 דקות, אחרי סאמר מקינטוש מקנדה (2:05.20 דקות) והאלי פליקינר מארצות הברית (2:06.08 דקות).

2023

אלופת עולם
באליפות העולם שנערכה בפוקואוקה, יפן ביולי 2023 היא זכתה ב-5 מדליות, 2 זהב, 1 כסף ו-2 ארד. מדליות זהב במשחה ל-100 מטר פרפר בתוצאה של 56.12 שניות, לפני מרגרט מקניל מקנדה (56.45 שניות) וטורי הסק (56.61 שניות) ובמשחה שליחים משולב 4x100 מטר מעורב ביחד עם שו ג'יאיו, שין האיאנג וצ'נג יוג'יה בתוצאה של 3:38.57 דקות, לפני אוסטרליה (3:39.03 דקות) וארצות הברית (3:40.19 דקות). מדליית כסף במשחה ל-50 מטר פרפר בשיא אסיה חדש של 25.05 שניות, אחרי שרה שסטרם (24.77 שניות) ולפני גרטשן וולש מארצות הברית (25.46 שניות) ומדליות ארד במשחה ל-50 מטר חופשי בתוצאה של 24.15 שניות, אחרי שרה שסטרם (23.62 שניות) ושיינה ג'ק מאוסטרליה (24.10 שניות) ובמשחה שליחות 4x100 מטר חופשי ביחד עם צ'נג יוג'יה, יאנג ג'ונשואן ווו קווינפנג בתוצאה של 3:32.40 דקות, אחרי אוסטרליה שקבעה שיא עולם חדש של 3:27.96 דקות וארצות הברית (3:31.93 דקות), כשחיינית רביעית היא קבעה ב"זינוק שליחות" תוצאה של 52.84 שניות.

שיאים אישיים

בריכה אולימפית
 50 מטר חופשי: 24.15 שניות (2023)
 100 מטר חופשי: 52.90 שניות (2020), שיא סין
 50 מטר פרפר: 25.05 שניות (2023), שיא אסיה
 100 מטר פרפר: 55.62 שניות (2020), שיא סין
 200 מטר פרפר: 2:03.86 דקות (2021), שיא אסיה

ראו גם

קישורים חיצוניים

שחייניות פרפר
שחייניות חופשי
שחייניות סיניות
אלופות עולם בשחייה
אלופות אולימפיות באולימפיאדת טוקיו (2020): שחייה
ילידות 1995
סינים שנולדו ב-1995